cyanic-selkie/wikianc huggingface dataset:
Suntaži
Suntažu Vissvētākās Trīsvienības katoļu baznīca
1996. gada 8. novembrī suntažnieka Jāņa Millera vadībā sākās baznīcas celtniecība. Tad darbi uz laiku tika pārtraukti, bet 2006. gadā tie atsākās. 2009. gada 19. jūlijā, klātesot Viņa Eminencei kardinālam Jānim Pujatam, tika iesvētīta Suntažu Vissvētās Trīsvienības Romas katoļu baznīca. Dievnama greznākā rota ir altāris, kas būvēts franču baroka stilā. Kopš 2009. gada jaunu mājvietu Suntažu katoļu baznīcā radis arī zvans, kas Ilūkstes ticīgos aicinājis uz dievkalpojumiem 225 gadus.
Vidzemes landmaršali
Vidzemes landmaršals jeb Livonijas landmaršals (de, ru, et) bija Vidzemes bruņniecības priekšstāvis un Vidzemes landtāga priekšsēdis. Vidzemes landmaršala amatu 1648. gada 17. augustā izveidoja Zviedrijas karaliene Kristīne I, to likvidēja Latvijas Republikas valdība 1920. gada 29. jūnijā. Pirms tam landmaršali tika ievēlēti kārtējā landtāga laikā. Savukārt Livonijas ordeņa landmaršals (la, de) no 1236. līdz 1560. gadam bija mestra pirmais vietnieks, karaspēka pārzinis un komandieris mestra prombūtnē, kura rezidence atradās Siguldas pilī.
Suntaži
Publiskā observatorija "Kaltiņi"
SIA StarSpace ir sabiedrība ar ierobežotu atbildību, tā dibināta 2008. gada sākumā. Viens no galvenajiem SIA StarSpace mērķiem ir astronomijas popularizēšana un sabiedrības izglītošana astronomijā un ar to saistītajās nozarēs. Tas tiek darīts ar vortāla www.starspace.lv palīdzību, kurā ar astronomiju saistītā informācija tiek regulāri atjaunināta.
LMFAO
LMFAO ir amerikāņu elektrohopa, hiphopa un elektroniskās deju mūzika apvienība, kuru 2006. gadā Kalifornijas lielākajā pilsētā Losandželosā izveidoja dīdžeji un reperi Redfoo (īstajā vārdā Stefans Kendals Gordijs, dzimis 1975. gada 3. septembrī) un SkyBlu (Skailers Gordijs, dzimis 1986. gada 23. augustā). Viņi abi ir tuvi radinieki (attiecīgi dēls un mazdēls) leģendārās ierakstu kompānijas "Motown" dibinātājam Berijam Gordijam. Grupas nosaukums LMFAO ir interneta akronīms no angļu valodas frāzes "Laughing My Fucking Ass Off".
Biogrāfija
LMFAO ievērību guva 2009. gadā ar singlu "Let the Bass Kick in Miami", kas bija apvienojums LMFAO kompozīcijai "I'm in Miami Trick" un Chuckie singlam "Let the Bass Kick". Tāpat LMFAO dalībnieki kā viesmākslinieki piedalījās David Guetta 2010. gada topu grāvējā "Gettin' Over You". 2011. gadā LMFAO apritē atgriezās ar singlu "Party Rock Anthem", kas pārstāvēja tajā pašā gadā izdoto dueta otro studijas albumu Sorry for Party Rocking.
Suntaži
Suntažu dzelzceļa stacija
Suntažu stacija tika atklāta 1935. gadā, līdz ar dzelzceļa līnijas Rīga—Ērgļi posma līdz Suntažiem atklāšanu. Divstāvu stacijas mūra ēku, kura celta 1937. gadā, projektējis Jānis Šarlovs (1875—1940). Stacijas ēka gājusi bojā kara laikā, nav saglabājies arī 1939. gadā celtais ūdenstornis. Pēc kara uzbūvēta jauna, mazāka stacijas ēka, kas saglabājusies līdz mūsdienām. Stacijā bija 3 sliežu ceļi, bet īsi pirms slēgšanas un sliežu demontāžas bija palikuši divi. Stacijas Ērgļu virziena sliežu izvērsumu šķērsoja autoceļš P4 Rīga—Ērgļi. 2009. gadā stacija tika slēgta un sliedes nojauktas. Mūsdienās stacijas ēka netiek izmantota.
Suntažu pareizticīgo baznīca
1909. gadā celtais dievnams mūsdienās ir pussabrucis.
Iedzīvotāju skaita dinamika
Esošajās robežās, pēc CSP un OSP datiem.
Zinātņu akadēmijas augstceltne
Vēsture
Īsti precīzi ēkas pabeigšanas laiku nav iespējams pateikt, gan tāpēc, ka to nodeva pakāpeniski pa stāviem, gan arī tāpēc, ka padomju dokumentiem nevar pārāk uzticēties, jo nodošanas termiņš bieži tika kavēts. Lēmums par projekta sākšanu tika pieņemts 1951. gada 17. februārī. Augstceltnes būvniecība tika uzsākta 1951. gadā. Zinātņu akadēmijas augstceltnes pieņemšanas un nodošanas oficiālais akts parakstīts 1959. gada 31. decembrī, lai gan daļu ēkas sāka apdzīvot jau divus gadus agrāk. Galīgais punkts būvniecībai pielikts tikai 1961. gadā. Ēku atklāja Vilis Lācis vienlaikus ar PSRS šaha čempionātu.
Sičuaņa
Sičuaņa (, piņjiņs: Sìchuān) ir Ķīnas province valsts centrālajā un dienvidu daļā. Tās administratīvais centrs ir Čendu. Sičuaņa robežojas ar Cjinhai, Gaņsu, Šaaņsji, Guidžou un Juņnaņas provincēm, Čuncjinas municipalitāti un Tibetas autonomo reģionu. Sičuaņas platība ir aptuveni 485 tūkstoši km², un tur 2009. gadā dzīvoja aptuveni 81,6 miljoni iedzīvotāju. Sičuaņa Ķīnā ir vadošā province pēc izaudzēto rīsu, kukurūzas un saldo kartupeļu daudzuma.
Vāle
Vāle jeb runga (no viduslejasvācu: runge — 'vāle' ) ir sitamais ierocis — īsa, parasti no koka izgatavota nūja. Tipiskas vāles ir turamas vienā rokā, lai gan tās var būt arī divās rokās turamās kā garā nūja. Vāles tiek izmantotas cīņas mākslā, kā policijas ierocis (steks) un citur.
Kūla
Kūla var būt:
Rosa Teritorija
Rosa Teritorija ir Jaunzēlandes pretenzija Antarktikā, kas iekļauj sektoru uz dienvidiem no 60° dienvidu paralēles un starp 160° austrumu un 150° rietumu garumu meridiāniem. Rietumos tā robežojas ar Austrālijas Antarktisko Teritoriju, bet austrumos ar Antarktikas sektoru, uz kuru neviena valsts nav pieteikusi pretenzijas. Teritorija nosaukta britu polārpētnieka Džeimsa Klarka Rosa vārdā.
RBMK
RBMK (no — lielas jaudas kanālu tipa reaktors) ir PSRS izstrādātu un būvētu kodolreaktoru veids. RBMK ir heterogēnie kanālu tipa lēno neitronu urāna-grafīta reaktori (grafīts kā neitronu palēninātājs, ūdens kā dzesētājs). RBMK ir tā saucamie verdošā tipa reaktori, jo to primārais siltumnesējs ir verdošs ūdens (reaktors izstrādā piesātinātu tvaiku ar 70 atmosfēru spiedienu).
Rosa Teritorija
Teritorija iekļauj daļu Viktorijas Zemes un Rosa šelfa ledāju, kā arī Rosa salu, Balenija salas un nelielo Skota salu.
Teritorijā nav pastāvīgo iedzīvotāju. Šeit atrodas ASV, Jaunzēlandes, Itālijas un Vācijas pētniecības stacijas, kuru personāla skaits svārstās no 300 ziemā līdz 1500 vasarā.
Ģeogrāfiskais platums
Ģeogrāfiskais platums (φ) ir leņķis starp ekvatoru un kādu no poliem uz globusa. Platums var būt no 0° uz ekvatora līdz 90° uz Ziemeļpola. Ģeogrāfiskos platumus, kuri atrodas ziemeļu puslodē, dažreiz sauc arī par pozitīviem, bet tos, kuri atrodas dienvidu puslodē — par negatīviem. Tā kā Zeme nav pilnīgi apaļa, tad attālums starp divām paralēlēm ar 1 grāda intervālu visur nav pilnīgi vienāds, tas ir apmēram 111 km.
2012. gada Malaizijas Grand Prix
2012. gada Malaizijas Grand Prix izcīņa notika 25. martā Malaizijā, Sepangas trasē. Uzvaru izcīnīja Fernando Alonso, aiz sevis atstājot Serhio Peresu, kuram tas bija pirmais izcīnītais pjedestāls F1 karjerā, un Luisu Hamiltonu. Sacīksti, kad tika paveikti 9 apļi, gandrīz uz stundu pārtrauca stiprs lietus.
Vladislavs Sikorskis
Vladislavs Sikorskis (, dzimis, miris ) bija Polijas militārais un politiskais darbinieks. Viņš ir dzimis ciematā netālu no Melecas pilsētas, mūsdienu Piekarpatu vojevodistē, Polijas dienvidaustrumos, kas tolaik atradās Austroungārijas teritorijā. Līdz Pirmajam pasaules karam Sikorskis izveidoja un piedalījās dažādās slepenās organizācijas, kuras uzdevums bija iegūt Polijas neatkarību. Pirmā pasaules kara laikā karoja Poļu leģionos, vēlāk poļu—padomju karā (no 1919. līdz 1921. gadam) jaunizveidotajā Polijas armijā. Šajā karā Sikorskim bija svarīga loma izšķirošajā Varšavas kaujā, kad padomju spēki tika pārsteigti ar poļu pretuzbrukumu.
Pēc Pirmā pasaules kara darbojās politikā, no 1922. gada decembra līdz 1923. gada maijam bija Polijas premjerministrs. Pēc 1926. gada Juzefa Pilsudska apvērsuma zaudēja ietekmi. Otrā pasaules kara laikā, pēc Polijas sakāves 1939. gada septembrī atkal izvirzījās par Polijas līderi, kļūdams par trimdas Polijas valdības vadītāju un Polijas karaspēka virspavēlnieku. Atjaunoja diplomātiskās attiecības ar PSRS, tomēr 1943. gada aprīlī tās atkal tika sarautas, kad Sikorskis pieprasīja Katiņas slaktiņa izmeklēšanu.
1943. gada jūlijā Sikorskis gāja bojā aviokatastrofā netālu no Gibraltāra. Katastrofas cēloņi arī mūsdienās ir neskaidri un radījuši vairākas sazvērestības teorijas.
24. janvāris
24. janvāris ir gada 24. diena pēc Gregora kalendāra. Līdz gada beigām ir atlikusi 341 diena (342 garajā gadā).
Vārda dienas
Eglons, Krišs, Ksenija
Streetshop Mixtape Vol. 1
Streetshop Mixtape Vol. 1 ir iesildošais albums pirms gaidāmajiem Ozola un Nātres solo albumiem. Albums izdots. Šis albums netika laists tirdzniecībā, bet gan tika dots kā papildinājums iepērkoties visos Streetshop veikalos. Albumā piedalās Nātre, Ozols, Ritvars, Kurts un Saule.
Ekrāna izšķirtspēja
Ekrāna izšķirtspēja apraksta, cik precīzs un detalizēts ir attiecīgais attēls vai tā sagatavošanas process. Ar to parasti apzīmē tikai ciparattēlus. Jo lielāka ir monitora izšķirtspēja, jo tajā būs redzams precīzāks un lielāks attēls.
Galvenie izšķirtspēju veidi
Izplatītākajiem monitoru izšķirtspēju lielumiem ir īpaši burtu saīsinājumi:
Zaļziedu naktsvijole
Zaļziedu naktsvijole (Platanthera chlorantha (Custer) Rchb.) ir orhideju dzimtas suga. Tā ierakstīta Latvijas Sarkanajā grāmatā komerciāli apdraudēto sugu kategorijā.
Apraksts
Daudzgadīgs, 20-60 cm augsts lakstaugs. Divi gumi veseli, iegareni. Pie stublāja pamata divas lielas eliptiskas lapas. Uz stublāja mazākas lancetiskas augšlapas. Ziedkopa skraja un gara. Ziedi balti vai zaļi balti. Pieziedlapas īsas. Raksturīgs pavedienveidīgs, līdz 3 cm garš un nolīcis piesis (sk. att.). Lūpa vesela, mēlveida. Putekšnīcas jumstiņveidā atvirzītas, nesaskaras, to saitīte plata, kas ir vissvarīgākā atšķirība no divlapu naktsvijoles. Auglis - stāva, eliptiska pogaļa. Latvijā zied jūnijā un jūlijā.
Izplatība
Aug gandrīz visā Eiropā, dažviet Ziemeļāfrikā un Āzijā tikai pie Kaukāza kalniem.
Biotopi
Aug vislabāk skrajos mežos.
Globuss
Globuss (la — 'lode') ir telpisks Zemes vai kāda cita debess ķermeņa virsas modelis vai arī debess sfēras modelis (debesu globuss). Pirmais globusu 1492. gadā izveidoja Martīns Behaims
Atšķirībā no kartēm, uz globusa ir attēlota pilnīgi visa Zemes virsa un tā ir bez pārtraukumiem, tāpēc globuss ļauj labāk izprast kontinentu un okeānu atrašanās vietas. Tomēr globusam (normāla izmēra) ir mazs mērogs, tāpēc tas nespēj parādīt kādu vietu tuvplānā, ko nevarētu teikt par karti.
Debesu globuss parāda zvaigžņu izvietojumu tā, kā mēs tās redzam, paskatoties debesīs, jo mēs uz globusu skatāmies no ārpuses, bet zvaigznes redzam "no iekšpuses".
Ģeogrāfiskais garums
Ģeogrāfiskais garums λ ir leņķis starp Griničas meridiānu un to meridiānu, kas iet caur kādu konkrētu punktu. Garums var būt no 0° (Griničas meridiāns) līdz 180° (datumu maiņas līnija). Ģeogrāfisko garumu, kas atrodas uz rietumiem no Griničas meridiāna, sauc par rietumu garumu, bet to, kas atrodas uz austrumiem — par austrumu garumu.
Lielsalas purvs (Barkavas pagasts)
Lielsalas purvs ir austrumu tipa augstais purvs Barkavas pagastā. Tā platība ir 204 ha. Kopš 1999. gada Lielsalas purvs ir kļuvis par dabas liegumu.
Purvā ir vērojams blīvs grāvju tīkls, nav slīkšņu un akaču. Vērojama dabiskā atjaunošanās, par ko liecina kūdras uzkrāšanās grāvjos un veģetācijas atjaunošanās.
Džastins Timberleiks
Džastins Timberleiks (Justin Timberlake; dzimis ) ir amerikāņu popmūzikas dziedātājs, dziesmu autors, aktieris, mūzikas ierakstu producents.
Timberleiks ir dzimis Memfisā, Tenesī štatā. Viņš ir Linnas Garlesas un Randala Timberleika dēls. Viņš kļuva pasaulslavens kā viens no pusaudžu puišu popgrupas 'N Sync dalībniekiem. 2002. gadā viņš uzsāka veiksmīgu solo karjeru, izdodot savu debijas albumu Justified, kas visā pasaulē pārdots vairāk nekā 7 miljonos eksemplāru. Viņa nākamais albums "FutureSex/LoveSounds" bija vēl veiksmīgāks par iepriekšējo, tas ir pārdots vairāk nekā 8 miljonos kopiju visā pasaulē. Trīs no šī albuma singliem sasniedza 1. vietu ASV Billboard dziesmu topā. Timberleiks savas solo karjeras laikā ir ieguvis desmit Grammy mūzikas balvas. Viņš ir sadarbojies ar Timbaland, The Black Eyed Peas, Nelliju Furtado, Bejonsi, T.I., Nelliju, Snoop Dogg, 50 Cent,'Duran Duran un citiem pasaulē pazīstamiem mūziķiem.
Piedalījies televīzijas šovā Saturday Night Live (1975—), ieguvis četras Emmy balvas. Sākot ar 2008. gadu vairāk pievērsies kinoaktiera karjerai. Kā aktieris ir attēlojis nozīmīgas lomas vairākās filmās, tostarp "Soutlendas stāsti" (2006), "Plašais ceļš" (The Open Road, 2009), "Sociālais tīkls" (2010), "Sliktā skolotāja" (2011), "Laikā" (2011), "Noderīgi draugi" (2011), Runner Runner (2013), "Stāsts par Levinu Deivisu" (2013), "Brīnumu rats" (2017), Palmer (2021).
Dienvidu tropu loks
Dienvidu tropu loks — viena no piecām galvenajām paralēlēm, kas atzīmētas uz Pasaules kartes. Tas atrodas 23° 26′ 22″ uz dienvidiem no ekvatora. Šis loks ir ievērojams ar to, ka tas ir tālākā vieta uz dienvidiem, kur Saule dienas vidū var atrasties 90° augstumā virs horizonta, t.i., tieši virs galvas. Šādā gadījumā priekšmetiem un mājām nav ēnu, šis brīdis ilgst pavisam neilgu laiku un tikai vienu reizi gadā, decembrī.
Dienvidu tropu loka atrašanās vieta ir mainīga, jo tas atkarīgs no Zemes ass slīpuma, kurš savukārt mainās sarežģītas Zemeslodes kustības dēļ.
Silinīki (Audriņu pagasts)
Silinīki ir skrajciems Rēzeknes novada Audriņu pagastā, kādreiz bija vienota apdzīvota vieta ar Vērēmu pagasta Silinīkiem. Ciemu šķērso reģionālais autoceļš Rēzekne—Gulbene (P36), attālums līdz Audriņu pagasta centram, Audriņiem, ir 1,7 km.
Franči
Franči, vienskaitlī francūzis vai francūziete, ir Francijas iedzīvotāji un pilsoņi, kā arī tie pilsoņi, kuri dzīvo ārpus Francijas teritorijas. Etimoloģiski apzīmējums francūži cēlies no to vēsturisko priekšteču - franku nosaukuma. Runa šajā gadījumā ir par to franku daļu, kuri apdzīvoja Romas impērijas Gallijas provinci tās beigu posmā.
Tai pat laikā, runājot par francūžiem, jāņem vērā arī šī jēdziena politiskās nianses. Tā, saskaņā ar Francijas pašreizējo konstitūciju, pieņemtu 1789.g. Franču revolūcijas gaitā, francūzis ir jebkurš Francijas pilsonis, neatkarīgi no tā izcelsmes, rases vai reliģijas. Līdz ar to francūža jēdziens ir daudzdimensionāls.
Deivids Arčuleta
Desmit gadu vecumā viņš uzvarēja Jūtas talantu konkursā un 12 gadu vecumā D. Arčuleta bija Star Search 2 junioru čempions. 2007. gadā dziedātājs bija viens no jaunākajiem Amerikāņu elka septītās sezonas dalībniekiem. 2008. gada maijā viņš sasniedza šova finālu, kurā zaudēja Deividam Kukam.
Franči
Vēsture
Franču kā nācijas un Francijas kā valsts vēsturiskā izveidošanās aizsākās vēl agrīnos viduslaikos. Saskaņā ar 843. gadā starp karolingu radiniekiem noslēgto Verdenas līgumu, franku valsts tika sadalīta. Tās rietumu daļa tika vienam no Kārļa Lielā mazdēliem (viņa dēla Luija Dievbijīgā dēliem) — Kārlim Plikgalvim. Tas arī bija mūsdienu franču nācijas un Francijas vēsturiskais valsts pirmsākums.
Deivids Arčuleta
2008. gada augustā D. Arčuleta izdeva savu pirmo singlu Crush. Divus mēnešus vēlāk mūziķis izdeva debijas albumu David Archuleta. Billboard 200 topā tas debitēja otrajā vietā. ASV tas ir pārdots 750 000 kopijās un vairāk nekā 900 000 kopijās visā pasaulē. 2009. gada oktobrī mākslinieks izdeva Ziemassvētkiem veltītu albumu Christmas from the Heart, taču pēc gada tika izdots trešais studijas albums The Other Side of Down.
D. Arčuleta ir saņēmis vairākas Teen Choice balvas.
Līnija
Līnija ir sakarīga punktu kopa, ko plaknes gadījumā var uzdot ar vienādojumiem x = x(t), y = y(t), kur t pieder kādam intervālam, bet x(t) un y(t) ir nepārtrauktas funkcijas. Līdzīgi līnijas var uzdot arī telpā. Taisne ir līnija, kas ir viens no ģeometrijas pamatjēdzieniem. Līnijas var būt dažādas — taisnas, liektas vai lauztas.
Līniju veidi
Līnijas var būt arī vaļējas, slēgtas un krustot pašas sevi (paškrustojošas līnijas). Slēgta līnija sadala plakni vismaz divās daļās. Piemēram, riņķa līnija sadala plakni divās daļās, bet plaknē uzzīmēts "astoņnieks" plakni sadala 3 apgabalos. Vaļēja līnija var sadalīt plakni divās daļās, ja tā ir bezgalīga, piemēram, taisne vai parabola.
Aristokrātijas tituli Ķīnā
Aristokrātijas tituli Ķīnā:
Latvijas Republikas zemkopības ministru uzskaitījums
Šajā uzskaitījumā apkopoti Latvijas Republikas zemkopības ministri, kas ir Latvijas Republikas Ministru kabineta locekļi. Šis amats tika izveidots 1918. gadā, kad Latvija pasludināja neatkarību no Krievijas impērijas. No 1990. līdz 1993. gadam amata nosaukums bija lauksaimniecības ministrs. Politiskā līmenī vada Zemkopības ministriju.
30px Latvijas Republika (1918 — 1940) 30px
{{legend| #01796F | Latviešu zemnieku savienība |border=1px solid #AAAAAA}} {{legend| #7FFFD4 | Latvijas Tautas partija |border=1px solid #AAAAAA}} {{legend| #228B22 | Latvijas Jaunzemnieku savienība |border=1px solid #AAAAAA}} {{legend| #008080 | Kristīgo zemnieku un katoļu partija |border=1px solid #AAAAAA}} {{legend| #DDDDDD | Bez partijas / Neatkarīgais |border=1px solid #AAAAAA}}
30px Latvijas Republika (1991 — mūsdienas) 30px
{{legend| #9E3039 | Latvijas Tautas fronte |border=1px solid #AAAAAA}} {{legend| #258B4C | Latvijas Zemnieku savienība |border=1px solid #AAAAAA}} {{legend| #87CEEB | Latvijas Ceļš |border=1px solid #AAAAAA}} {{legend| #2F4F4F | Latvijas Vienības partija |border=1px solid #AAAAAA}} {{legend| #C6930A | Tēvzemei un Brīvībai |border=1px solid #AAAAAA}} {{legend| #861623 | Demokrātiskā partija "Saimnieks" |border=1px solid #AAAAAA}} {{legend| #FFB90F | Tēvzemei un Brīvībai/LNNK |border=1px solid #AAAAAA}} {{legend| #C00C13 | Latvijas Sociāldemokrātiskā Strādnieku partija |border=1px solid #AAAAAA}} {{legend| #EF9D48 | Tautas partija |border=1px solid #AAAAAA}} {{legend| #647A28 | Zaļo un Zemnieku savienība |border=1px solid #AAAAAA}} {{legend| #99CC33 | Vienotība |border=1px solid #AAAAAA}} {{legend| #FFA500 | Apvienotais saraksts |border=1px solid #AAAAAA}} {{legend| #DDDDDD | Bez partijas / Neatkarīgais |border=1px solid #AAAAAA}}
Heincs Pīrangs
Dzīvesgājums
Heinrihs Pīrangs ir dzimis 1876. gada 10. septembrī Rīgā. Viņa vectēvs Heinrihs Jakobs Pīrangs bija dzimis Bauskas amatnieka Jakoba Pīrāga ģimenē. 1898. gadā viņš pabeidza Rīgas pilsētas Vācu reālskolu (tagad - Rīgas 2. vidusskola). Studēja Rīgas Politehniskā institūta Ķīmijas nodaļā (1898-1902) un Arhitektūras nodaļā (1902-1907). Iestājās vācbaltiešu studentu korporācijā Fraternitas Baltica. 1908.-1909. gadā Pīrangs papildinājās Berlīnē, pēc atgriešanās Rīgā 1910. gadā sāka strādāt par arhitektūras vēstures docentu Rīgas Politehniskā institūtā. Sākoties Pirmajam pasaules karam, kopā ar institūtu 1915. gadā tika evakuēts uz Maskavu. 1917. gadā viņš atgriezās Rīgā un 13. augustā tika ievēlēts par Rīgas pilsētas domnieku no Vācu vēlētāju savienības un nacionālistu demokrātiskās partijas saraksta. Līdztekus tam viņš atsāka akadēmisko darbu 1918. gadā dibinātajā Baltijas Tehniskajā augstskolā.
Latvijas brīvības cīņu laikā 1919. gadā Pīrangs pārcēlās uz Vāciju, 1921. gadā atgriezās Latvijā un no 1923. gada strādāja par mācībspēku Rīgas Herdera institūtā. Šajā laikā viņš uzrakstīja fundamentālu pētījumu par vācbaltiešu arhitektūru trīs sējumos "Baltijas kungu māja" (Das baltische Herrenhaus, 1926-1930).
1930. gadā Pīrangs kļuva par Rīgas pilsētas valdes konsultantu arhitektūras jautājumos, 1932. gadā par Rīgas arhitektu biedrības priekšnieku, 1934. gadā par Rīgas pilsētas izbūves komisijas pastāvīgo konsultantu, 1935. gadā par Rīgas pilsētas jauno būvlikumu komisijas locekli.
Heincs Pīrangs mira Rīgā 1936. gada 20. februārī. Viņa meita bija vācbaltu sabiedriskā darbiniece un ģeneoloģe Karina fon Borbēļa (Karin von Borbély, 1917-2005).
Rietumu konference (NBA)
NBA Rietumu konferencē ir piecpadsmit komandas, kas ir sadalītas trijās divīzijās pa piecām komandām katrā. Pašreizējais divīziju sadalījums līgā pastāv kopš 2004.—2005. gada sezonas. Visvairāk reižu (19) par Rietumu konferences uzvarētāju ir kļuvis Losandželosas "Lakers".
Izspēles kārtība
Visu triju divīziju uzvarētāji un kāds no divīzijas, kam Rietumu konferencē ir labākā uzvarēto-zaudēto spēļu attiecība, tiek izsētas ar pirmo līdz ceturto numuru izslēgšanas spēlēs attiecīgi pēc uzvarēto-zaudēto spēļu attiecības. Pārējās komandas, kas regulārās sezonas noslēgumā Rietumu konferences tabulā ir ierindojušās no 5. līdz 8. vietai, tiek izsētas ar piekto līdz astoto numuru attiecīgi pēc uzvarēto-zaudēto spēļu attiecības. NBA izslēgšanas spēļu turnīrā astoņas labākās konferences komandas spēlē pirmā pret astoto, otrā pret septīto, utt. Rietumu konferences čempions NBA finālā spēlē pret Austrumu konferences uzvarētāju par NBA čempiontitulu.
Silinieki
Silinieki var būt:
Progress M-61
Progress M-61 bija automātisks kravas kosmosa kuģis kravu nogādāšanai uz Starptautisko kosmisko staciju (SKS).
Kosmosa kuģis bija veltīts kosmonautikas teorētiķa Konstantīna Ciolkovska 150 gadu jubilejai.
Krava
Kopējā kravas masa bija 2569 kg. Tajā ietilpa degviela stacijas dzinējsistēmai, skābeklis, ūdens, pārtikas preces, apģērbs, medicīniskās iekārtas apkalpei.
Marko Jaričs
Marko Jaričs (sr; dzimis Belgradā, Dienvidslāvijā) ir profesionāls serbu basketbolists, Serbijas basketbola izlases dalībnieks. Pašlaik (2013) ir bez kluba. 2000. gada NBA draftā viņu ar kopējo 30. numuru izvēlējās Losandželosas "Clippers". 2002. gada Pasaules čempions un 2001. gada Eiropas čempions kopā ar Dienvidslāvijas basketbola izlasi.
Karjera
M. Jariču 2000. gada NBA draftā ar kopējo 30. numuru izvēlējās Losandželosas "Clippers". Tur viņš aizvadīja trīs sezonas, un tika aizmainīts uz Minesotas "Timberwolves" kopā ar Laionelu Čalmersu. Pretī "Clippers" saņēma Semu Keselu un nākotnes izvēles tiesības drafta pirmajā kārtā. M. Jaričs tika aizmainīts uz Memfisas "Grizzlies". 2009. gada 22. decembrī parakstīja līgumu ar Spānijas basketbola līgas klubu Madrides "Real". 2011. gada janvārī viņš parakstīja līgumu ar Sjēnas "Montepaschi", taču 2012. gada oktobrī pievienojās Čikāgas "Bulls", taču viņš neiekļuva komandas galīgajā sastāvā.
Viņš ir spēlējis arī nacionālajā izlasē. Labākais sasniegums — 2002. gada Pasaules čempiona gods. Viņš ieguvis arī 2001. gada Eiropas čempiontitulu. M. Jaričs ir vienīgais basketbolists, kurš uzvarējis Itālijas spēcīgākajā basketbola līgā divus gadus pēc kārtas ar divām dažādām komandām. 2000. gadā basketbolists triumfēja ar "Paf Bologna", bet gadu vēlāk — ar Boloņas "Kinder".
Privātā dzīve
Marko ir Srečko Jariča, viena no visu laiku labākajiem serbu basketbolistiem, dēls. Marko Jaričam ir dubultā pilsonība, arī grieķu.
M. Jaričs saderinājās ar brazīļu supermodeli Adrianu Limu, bildinot topošo sievu viņas 27. dzimšanas dienā. Pāris apprecējās 2009. gada Valentīndienā. Pēc pieciem gadiem pāris izšķīrās, lai gan oficiāli laulība tika šķirta vēl 2 gadus vēlāk — 2016. gadā. M. Jariča un A. Limas laulībā piedzima divas meitas.
Rolands
Leģenda
Saskaņā ar leģendu, Rolands vadījis franku arjergardu, kad franku karaspēks pēc kaujas ar saracēņiem pa Ronsevales aizu Pirenejos no Spānijas atgriezies Francijā. Saracēņi (saskaņā ar hroniku — baski) aizā bija sarīkojuši slēpni un Rolanda karaspēka daļa tika atgriezta no galvenajiem spēkiem un pilnībā iznīcināta. Arī Rolands krita šajā kaujā.
Ēģiptes piramīdas
Masīvas akmens kapenes aizsargāja mirušā faraona ķermeni. Piramīdas simbolizēja uz debesīm vedošas kāpnes. To cēlājiem bija vajadzīga liela plānošanas un būvēšanas prasme. Piramīdas tika veidotas tā, lai tajās nevarētu iekļūt laupītāji, taču vienīgais atrastais faraons, kura maska svēra 11 kilogramus, ir Tutanhamons.
Rolands
Leģenda
Pazīstamākā leģendas versija ir 11. gadsimta eposs "Dziesma par Rolandu" (Chanson de Roland). Eposā aprakstīta bruņinieka Rolanda kā kristietības nesēja varonīgā bojāeja Ronselvales aizā. Eposs ir viena no romantiskākajām franču nacionālajām un, var droši teikt, arī Eiropas leģendām arī mūsdienās.
Ēģiptes piramīdas
Piramīdas būvēja profesionāli celtnieki, piemēram, akmeņkaļi, kuriem labi maksāja par paveikto darbu. Plūdu sezonas laikā, kad Nīlas ūdeņi appludināja zemnieku laukus, valdnieka ierēdņi norīkoja celtniekiem palīgā zemniekus.
Alternatīvi avoti gan iebilst uzskatam, ka piramīdas ir celtas kā kapenes, it īpaši tamdēļ, ka neviena mūmija tur nav atrasta. Piramīdas liecina par augstas tehnoloģijas izmantošanu, jo ar primitīviem instrumentiem tik precīzi apstrādāt un pārvietot smago granītu nav iespējams. Daudzi no izmantotajiem granīta klučiem sver pat 70 tonnu.
Rolands
Pieminekļi
Par Rolanda varoņdarbu atgādina piemineklis, kas slejas kāda kalna galotnē pie Ronsevales pilsētiņas Spānijas Pirenejos. Līdzīgi pieminekļi, kā simbols varonībai un drošsirdībai, uzstādīti daudzās Eiropas pilsētās, arī Rīgā.
Autoceļš P29
P29 autoceļš Rauna (Vidzemes šoseja)—Drusti—Jaunpiebalga ir Latvijas reģionālais autoceļš, kas savieno autoceļu A2 netālu no Raunas, caur Drustiem ar Jaunpiebalgu. Autoceļa garums ir 31,8 km, kas lielākajā daļā klāts ar grants segumu, izņemot 1,6 km asfaltētu posmu Drustu ciemā. Autoceļš šķērso Cēsu un Smiltenes novadus.
Baltijas Aizsardzības koledža
Baltijas Aizsardzības koledža (en; oficiālais akronīms BALTDEFCOL; lieto arī saīsinājumu BDCOL) ir vispārējās militārās izglītības koledža, kurā zināšanas apgūst Baltijas valstu (Lietuvas, Latvijas, Igaunijas), NATO, ES un citu Eiropas valstu, piemēram, Ukrainas, Moldovas, Gruzijas un citu valstu studenti militārajā jomā.
Zintis Ekmanis
Zintis Ekmanis (dzimis ) ir karjeru beidzis latviešu bobslejists. Dzimis Pabažos. Savas sportista karjeras laikā pārstāvējis sākotnēji Padomju Savienību, bet vēlāk — Latviju. Pašlaik Latvijas Bobsleja federācijas viceprezidents un valdes loceklis.
Sportista karjera
Ekmanis sāka nodarboties ar bobsleju 1980. gados, ap to laiku, kad Padomju Savienībā notika pirmie bobsleja izmēģinājumi. 1984. gada Sarajevas ziemas olimpiskajās spēlēs Ekmanis ieguva bronzas medaļu divnieku ekipāžu sacensībās. "Četriniekos" sportists palika 12. vietā. 1985. gada FIBT pasaules čempionātā Ekmanis atkal ieguva bronzu divniekos. Zintis Ekmanis ir arī 1988. gada Pasaules kausa bobslejā bronzas medaļnieks divnieku sacensībās.
Arī citās sacensībās bobslejists ir ieguvis augstus rezultātus. Viņš ir 1985. gada Eiropas čempions (no latviešu pilotiem šo titulu pa reizei ir ieguvuši arī Jānis Ķipurs, Sandis Prūsis un Jānis Miņins), kā arī 1992. gada Latvijas čempions. Ekmanis beidza karjeru pēc 1994. gada Olimpiskajām spēlēm.
Alberts Špērs
Bertolds Konrāds Hermanis Alberts Špērs (de, dzimis, miris ) bija vācu arhitekts, kurš Otrā pasaules kara laikā bija Trešā reiha apbruņojuma un kara rūpniecības ministrs (1942—1945). Pirms kļuva par ministru, A. Špērs bija Ādolfa Hitlera galvenais arhitekts un viens no fīrera tuvākajiem līdzgaitniekiem.
Dzīvesgājums
Dzimis arhitekta Alberta Frīdriha Špēra ģimenē Manheimā. Studējis arhitektūru Karlsrūē, Minhenē un Berlīnē.
1931. gadā A. Špērs iestājās NSDAP un SA un jau 1932. gadā saņēma pirmos ar nacistu partiju saistītos pasūtījumus. Projektēja Reihskanceleju Berlīnē un nacistu partijas kongresu norises vietu Nirnbergā. Izstrādāja plānu radikālai Berlīnes pārbūvei (Welthauptstadt Germania).
Pēc kara tiesāts Nirnbergas procesā, kur atzina savu vainu nacisma noziegumos. Tika piespriests 20 gadu ieslodzījums, kuru lielāko daļu izcieta Špandavas cietumā, Berlīnē.
Pēc ieslodzījuma beigām 1966. gadā dzīvoja pārsvarē Heidelbergā, tēva celtajā ģimenes īpašumā, un izdeva plaši pazīstamus memuārus. Materiālo nodrošinājumu viņam sniedza grāmatu izdošana, kā arī nacisma laikos iegādāto gleznu pārdošana. Miris no insulta 1981. gadā, atrodoties Londonā.
A. Špēra dēls Alberts Špērs Jaunākais arī pēc profesijas ir arhitekts.
Sventokšiskas vojevodiste
Sventokšiskas vojevodiste (województwo świętokrzyskie) ir Polijas vojevodiste valsts dienvidos. Dibināta 1999. gada 1. janvārī. Vojevodiste nosaukta Sventokšiskas kalnu vārdā, kas aizņem lielu daļu no vojevodistes teritorijas. Senatnē Mazpolijas daļa un sens kalnrūpniecības centrs.
Administratīvais iedalījums
Vojevodiste iedalās 14 apriņķos (powiat) - no tiem 1 ir pilsēta ar apriņķa tiesībām (miasto na prawach powiatu) un 13 lauku apriņķi (powiat ziemski). Visā vojevodistē ir 102 gminas (gmina), kuru skaitā ietilpst 31 pilsēta.
Pētera I Sala
Pētera I Sala ir Norvēģijas pretenzija Antarktikā, Belinshauzena jūrā. Vienīgā pretenzija Antarktikā, kas neveido sektoru, bet aizņem tikai vienu salu.
Atklāta 1821. gada 21. janvārī, pirmatklājējs Fabians fon Belinshauzens. Nosaukta Krievijas cara Pētera I vārdā. Pirmo veiksmīgo izkāpšanu krastā 1929. gada 2. februārī veica norvēģis Ola Olstads, kurš pasludināja salu par Norvēģijas īpašumu.
Ģeogrāfija
Sala ir vulkāniskas izcelsmes un 95% tās daļu klāj ledāji. Vienīgi salas rietumos ir ledus nesegta šaura teritorija 3 km garumā un 1 km platumā. Salas augstākais punkts ir Larsa Kristensena smaile, kas ir darbojošs vulkāns un sasniedz 1755 m augstumu vjl.
Velsiešu valoda
Velsiešu valoda (Cymraeg vai y Gymraeg;, ) ir viena no nedaudzajām dzīvajām ķeltu grupas valodām, kurā runā lielākoties velsieši Velsā un kompaktākajās velsiešu kopienās Čubutā (Argentīnā) un citur pasaulē.
Sakarā ar ievērojamo angļu valodas lietojuma pieaugumu velsiešu valodas lietojums pēdējās desmitgadēs būtiski samazinājies. Neskatoties uz to, velsiešu valoda joprojām ir vislietotākā no ķeltu valodām, kurā runā vairāk kā 600 000 cilvēku, no kuriem 62% to lieto ikdienā.
Valodas statuss
Pēc 2001. gadā veiktās tautas skaitīšanas datiem, Velsā aptuveni 20,5% no iedzīvotājiem jeb 611 tūkstoši cilvēku runāja velsiešu valodā. Salīdzinot ar 1991. gadā veiktās tautas skaitīšanas datiem, valodas pratēju skaits palielinājās par aptuveni 2%. Salīdzinoši daudz velsiešu valodas pratēji dzīvo arī citās Apvienotās Karalistes vietās, īpaši lielākajās pilsētās un Velsas-Anglijas robežas tuvumā. Ārpus Apvienotās Karalistes visvairāk velsiešu valodas pratēji dzīvo Čubutas provincē Argentīnā, kā arī Amerikas Savienotajās Valstīs un Kanādā.
2011. gadā velsiešu valodai Velsā tika piešķirts oficiālās valodas statuss.
The Doors (albums)
The Doors ir amerikāņu rokgrupas The Doors debijas albums. Tas tika ierakstīts 1966. gada augustā un izdots. Tajā ir iekļauta grupas pirmā populārā dziesma, "Light My Fire", kas ieguva 1. vietu ASV pārdotāko singlu topā. Albums ASV pārdotāko albumu topā bija 2. vietā un ieguva vairākkārtēju platīna statusu. Eiropā tas nebija tik populārs un topos vispār neiekļuva. "Light My Fire" tikmēr bija 49. vietā Lielbritānijas pārdotāko singlu topā. 1967. gada izdevumā daži dziesmu vārdi tika izcenzēti.
Mūks
Mūks (no el (monahos) — 'vientuļnieks'), kā arī mūķene ir reliģiskas organizācijas loceklis, kas devis solījumu dzīvot askētisku dzīves veidu mūku biedrībā vai vientulībā, ievērojot attiecīgās organizācijas noteikumus un atsakoties no pasaulīgās dzīves. Mūki dzīvo klosteros, tuksnešos un lavrās.
Pēc tradīcijas tiek uzskatīts, ka kristietības pirmie mūki bija ēģiptiešu Antonijs Lielais un Pahomijs Lielais.
Embūtes pilskalns
Pilskalns mūsdienās apaudzis ar kokiem un apkārtnē neizceļas. Tā apkārtne labiekārtota, uz pilskalna virsotni ved koka kāpnes. Kalna rietumu nogāzē tek avotiņš. 400 m uz dienvidiem atrodas Embūtes pilsdrupas, kas ir paliekas no Embūtes viduslaiku pils un Embūtes muižas kungu mājas.
Apraksts
Tas ir vidēja lieluma pilskalns, kas ierīkots mitru pļavu ieskautā, 26 m augstā zemes ragā ar dabīgi stāvām nogāzēm. Plakumam noapaļota trijstūra forma, tas ir 60 m garš un līdz 50 m plats. Kalna plakums nocietināts ar 25 m garu un 3 m augstu valni, grāvi un vēl vienu tādu pašu izmēru valni, bet kalna ziemeļu pakājē vērojams vēl trešais, ap 50 m garš valnis. Plakuma dienvidu gals nocietināts ar 3 m augstu, ap 12x12 m ieapaļu valni, bet kalna pakāji ieskauj ap 55 m garš, līdz 5 m augsts valnis. Pilskalna rietumpusē atrodas dažus metrus augsts un ap 100 m garš zemes valnis, saukts par Joda dambi, ar tā palīdzību upes gultne pievirzīta tuvāk pilskalnam. Pilskalns, pēc savu zemes pārveidojumu apjoma, ir uzskatāms par spēcīgi nocietinātu kuršu apmetni, kura apdzīvotība attiecināma uz vēlo dzelzs laikmetu.
Vēsture
Pilskalns atradās kuršu Bandavas zemē. Livonijas atskaņu hronikā minēts, ka ordenis iekaroja Embūti (Amboten) drīz pēc Kuldīgas pils uzcelšanas, taču krustnešu garnizons Embūtē nav palicis. Ap 1244.—1245. gadu Embūtes pilij uzbruka Lietuvas dižkunigaiša Mindauga karaspēks (Embūtes kauja), taču kurši kopā ar no Kuldīgas ataicinātajiem ordeņa spēkiem to sakāvuši.
Pilskalnu savas Kurzemes pilskalnu apzināšanas ekspedīcijas laikā pētījis un uzmērījis Ernests Brastiņš.
Anglijas administratīvais iedalījums
Anglijai, zemei Lielbritānijas sastāvā, ir sarežģīta administratīvi teritoriālā iedalījuma struktūra.
Visa Anglijas teritorija ir iedalīta 9 reģionos (regions), kas pašlaik, izņemot Lielo Londonu, kalpo galvenokārt statistikas un vietējo pašvaldību sadarbības mērķiem, un 48 ceremoniālajās grāfistēs (ceremonial counties), kas kalpo Lielbritānijas monarha pārstāvniecībai un nepilda nekādas administratīvās funkcijas.
Vietējās pašvaldības mērķiem Anglija iedalās grāfistēs (counties), rajonos (districts) un pagastos (civil parishes). Vairākās teritorijās ir divlīmeņu pašvaldības struktūra, kas sastāv no nemetropoles grāfistēm (non-metropolitan counties) un nemetropoles rajoniem (non-metropolitan districts), citur — vienlīmeņa struktūra, kur darbojas vienotās pašvaldības (unitary authorities). Pagasti darbojas tikai daļā Anglijas teritorijas. Pašvaldības funkcijas divlīmeņu struktūrā agrāk pildīja arī blīvi apbūvētās teritorijās izveidotās metropoles grāfistes (metropolitan counties), taču pēc to padomju likvidēšanas 1986. gadā lielākā daļa to funkciju tika nodota zemāka līmeņa metropoles rajoniem (metropolitan districts), kas tādējādi faktiski kļuva par vienotām pašvaldībām. Lielā Londona, kurai ir reģiona statuss, iedalās 32 Londonas rajonos (London boroughs) un Londonas Sitijā, sui generis pašvaldībā. Īpašs statuss ir arī Sili salām, vienlīmeņa pašvaldībai Kornvolas ceremoniālajā grāfistē.
Marks Spics
Marks Endrū Spics (en; dzimis Modesto, Kalifornijas štatā, ASV) ir bijušais amerikāņu peldētājs. 1972. gada Minhenes Olimpiskajās spēlēs viņš izcīnīja septiņas zelta medaļas, šo sasniegumu ir pārspējis vienīgi cits amerikāņu peldētājs Maikls Felpss, kas 2008. gada Pekinas Olimpiskajās spēlēs izcīnīja 8 zelta medaļas. Kopumā laika posmā no 1968. līdz 1972. gadam M. Spics izcīnīja 9 Olimpisko spēļu zelta, 1 sudraba un 1 bronzas medaļas un sacensībās uzstādīja 33 Pasaules rekordus. 1969., 1971. un 1972. gadā tika atzīts par gada peldētāju. Pēc karjeras beigām ticis uzņemts vairākās sporta slavas zālēs.
Anglijas administratīvais iedalījums
Ceremoniālās grāfistes teritoriāli sakrīt ar metropoles grāfistēm un vairākām nemetropoles grāfistēm un vienotām pašvaldībām, tomēr parasti to teritorijās iekļaujas nemetropoles grāfiste ar vienu vai vairākām vienotām pašvaldībām (piemērs: Hempšīras ceremoniālajā grāfistē izvietojas Hempšīras nemetropoles grāfiste un divas vienotās pašvaldības: Portsmuta un Sauthemptona). Pie ceremoniālajām grāfistēm pieder arī Londonas Sitija un pārējā Lielā Londona.
Ceremoniālās grāfistes
Kopš 1997. gadā Anglijā ir šādas ceremoniālās grāfistes:
* — ceremoniālās grāfistes teritorija atšķiras no attiecīgās administratīvās grāfistes teritorijas.
Afganistānas Islāma Emirāts (1996—2001)
Afganistānas Islāma Emirāts (puštu: د افغانستان اسلامي امارت‎, Da Afġānistān Islāmī Amārāt) ir Taliban izveidota islāma valsts Afganistānā, kas pastāvēja no 1996. līdz 2001. gadam un deva patvērumu bin Ladenam un viņa vadītajai Al-Qaida kustībai. Līdztekus Afganistānas ziemeļaustrumu provincēs turpināja eksistēt Afganistānas Islāma Valsts, kas saglabāja plašu starptautisku atzīšanu.
Pēc NATO operācijas "Izšķirošais atbalsts" beigām no 2021. gada jūnija līdz augustam Taliban ieguva varu visā Afganistānā.
Izveide
Līdz 1996. gadam Taliban uzvarēja "veco modžahedu" koalīciju pilsoņu karā un pakļāva lielāko daļu Afganistānas teritorijas (~90% — vienīgi Ziemeļu alianses atbalsta punkti Pandžeras ielejā, valsts ZA, palika ārpus Taleban kontrolētās teritorijas.) un iegūt pietiekamu spēku, lai gāztu Rabani valdību. Jaunās valdības leģitimitāti de iure atzina Apvienotie Arābu Emirāti, Pakistāna, Saūda Arābija un Ičkerijas Republika, bet lielākā daļa citu valstu atzina de facto, pieļaujot ekonomiskus un politiskus sakarus.
Pārvalde
Līdz 2001. gadam valdību veidoja talibu hierarhiskās struktūras — "iekšējais loks" un "ārējais loks".
Iekšpolitika
Taliban ieviesa stingro islama interpretāciju — šariatu, aizliedza narkotiku audzēšanu, lietošanu un tirdzniecību, azartspēles, TV, Rietumu estrādes mūziku, alkoholu — visu, kas saskaņā ar reliģijas dogmām ir "grēcīgs" un noved cilvēkus no "pareizā" ceļa.
Ārpolitika
Ārpolitikā īpaši sliktas attiecības izveidojās ar kaimiņos esošo Irānu, taču arī pārējās pasaules valstis pēc pāris gadu režīma valdīšanas sāka raudzīties uz Taleban valdību, neuzticīgi, līdz Apvienoto Nāciju Organizācijas Drošības padome 1999. gada 15. oktobrī ar 1267. rezolūciju un 2000. gada 19. decembra 1333. rezolūciju noteica sankciju režīmu pret Afganistānas Islama Emirātu, aizliedzot nodot vai piegādāt jebkāda veida ieročus un tamlīdzīgus materiālus (ieskaitot munīciju, militāro transportu, militārās iekārtas, paramilitārās iekārtas un rezerves daļas) uz teritorijām Afganistānā, kuras ANOs DP komiteja ir noteikusi par "teritorijām, kuras kontrolē Taleban režīms", arestējot banku kontus, finansu aktīvus un fondus, kas pieder vai ko kontrolē šis režīms vai ar to saistītas personas.
Likvidācija
Pēc 11. septembra terora akta ASV sākās ASV un to sabiedroto iebrukums Afganistānā, kas beidzās ar Taleban valdības gāšanu. Dzīvi palikušie valdības locekļi evakuējās uz Pakistānu un pasludināja sevi par likumīgo Afganistānas valdību emigrācijā.
72. Kinoakadēmijas balva
72. Kinoakadēmijas balvas tika pasniegtas "Shrine Auditorium", Losandželosā, ASV. Balvu pasniegšanu vadīja aktieris Billijs Kristels.
Nominācijas 15. februārī paziņoja Amerikas Kinoakadēmijas prezidents Roberts Reme un aktieris Dastins Hofmans. Visvairāk nominācijas (astoņas) saņēma filma "Amerikāņu skaistums". Visvairāk balvu (piecas) saņēma filma "Amerikāņu skaistums"
Transportēšanas laikā, diezgan mīklainos apstākļos pazuda 55 "Oskara" statuetes, kas tika vestas no izgatavošanas vietas Čikāgā uz Losandželosu. Nedēļu pirms ceremonijas atkritumu savākšanas kompānijas darbinieks Viljams Fulgers atrada 52 statuetes kādā Losandželosas atkritumu konteinerā. Kompānija "Roadway Express", kas bija atbildīga par statuešu pārvadāšanu, izmaksāja Fulgeram 50 000 dolārus lielu atlīdzību. ASV Kinoakadēmija oficiāli ielūdza Fulgeru uz balvas pasniegšanas ceremoniju. Patiesie pazušanas apstākļi tā arī netika noskaidroti. Ja statuetes nebūtu atrastas, tad ceremonijā, visdrīzāk, netiktu pasniegtas statuetes, jo ražotājs nespētu sagatavot jaunu statuešu partiju tik īsā laikā.
== Galvenās balvas == Uzvarētājs atzīmēts treknrakstā
Piņjiņs
Piņjiņs (, piņjiņs: pīnyīn, ), arī ķīniešu fonētiskais alfabēts, ir oficiāla rakstības sistēma, kā ķīniešu hieroglifus pārvērst vārdos, kas pierakstīti ar latīņu alfabēta burtiem. Šo rakstību izmanto Ķīnā, Malaizijā, Singapūrā un Taivānā. To bieži izmanto Rietumu pasaules cilvēki, lai saprastu ķīniešu valodās rakstītos tekstus. Piņjiņs ir balstīts uz mandarīnu valodas Pekinas dialektu.
2006. gads Latvijā
Šajā lapā ir apkopoti 2006. gada notikumi Latvijā.
Rubeņi (nozīmju atdalīšana)
Rubeņi var būt:
Karolingu dinastija
Karolingu dinastija (la, fr, de, it) bija franku karaļu dinastija, kas valdīja mūsdienu Francijas teritorijā un Centrāleiropā 8.—10. gadsimtā.
Karolingu dzimtas ciltstēvs bija Mecas (Metz) bīskaps Arnulfs (fr, de). Tā kā dzimtā vairākās paaudzēs bija militāru talantu apveltīti pārstāvji, Karolingi uzkalpojās par Merovingu mažordomiem, t.i. karavadoņiem. Mažordoms Kārlis Martels (Charles Martel) jeb Kārlis Veseris, iedibināja smago kavalēriju, viņa laikā bruņiniekiem sāka iedalīt zemes (feodus) par kalpošanu savam suverēnam. Tā sāka veidoties feodālisms: suverēnu—vasaļu attiecības, kuru pamatā bija vairāk vai mazāk stingri noteiktas savstarpējās kalpošanas — protekcijas saistības.
Karolingu dinastijai izdevās atjaunot franku valsts vienotību lielā mērā notika pateicoties draudošajām briesmām no dienvidiem, kur no Ziemeļāfrikas musulmaņi bija iebrukuši Spānijā, sakāvuši vizigotu un svēbu valstis un, iekarojuši Dienvidfranciju. 732. gadā frankiem izdevās veikt arābus kaujā pie Puatjē un pāriet pretuzbrukumā.
Karolingu impērijas veidošanās
Kārļa Martela dēls mažordoms Pipins Īsais (741—768) tāpat kā tēvs izcēlās ar veiksmi karos pret arābiem un Suasonā tapa ievēlēts par franku ķēniņu. Viņa dēls bija Kārlis Lielais, kas 43 valdīšanas gados pakļāva gandrīz vai visu kristīgo Eiropu. Tūlīt pēc kāpšanas tronī viņš apspieda sadumpojušos baskus un bretoņus. Tad sāka paplašināšanos uz sakšu zemēm (karš ar pārtraukumiem ilga 30 gadus). 772. gadā franki nopostīja sakšu zemes līdz Vezerai un nocirta to svēto ozolu Irminsulu. 774. gadā franki pakļāva langobardus, Kārlis sevi sāka dēvēt par "franku un langobardu valdnieku". Pāvests viņam piešķīra Romas valsts aizstāvja titulu. 776. gadā viņš apspieda sakšu un langobardu dumpjus. 778. gadā franki pārgāja Pirenejus, ieņēma Saragosu un visu teritoriju līdz Ebro upei. Atpakaļceļā notika slavenā Ronsevalas kauja ar baskiem.
Kārlis vadīja karagājienus uz Istriju un Pannoniju, tad pret Brandenburgas ļutičiem, karu ar avāriem, sakšu sacelšanās apspiešanu. Avāriem atņemtajā teritorijā tika dibināta Ostmarka (vēlākā Austrija). Šādas markas tiek dibinātas visā robežjoslā kā nocietināti, militāri patstāvīgi apgabali markgrāfu pakļautībā. Frankiem sāka maksāt meslus Mēklenburgas obotriti, Brandenburgas ļutiči, Saksijas sorbi, Bohēmijas čehi.
800. gadā Romas pāvests Kārli kronēja par Romas imperatoru. 810. gadā notika karš ar dāņiem, franki pakļāva to sabiedrotos nordalbingus — pēdējo brīvo sakšu cilti. Franku valsts teritorija pletās no Ebro upes Spānijā līdz Rābas upei Pannonijā un no Eideras ziemeļos līdz Beneventei dienvidos.
Piecas franku karaļvalstis Eiropā arvien vairāk zaudēja agrākās savstarpējās saites. Rietumfranku karalis Kārlis III, nespēdams atvairīt plašos jūras piekrastes reģionos nostiprinājušos vikingu uzbrukumus, bija spiests viņiem piešķirt teritoriju Sēnas ielejā. Šī teritorija vēlāk kļuva par mūsdienu Francijas provinci — Normandiju (franki vikingus sauca par normāņiem (normands), no tā arī cēlies šīs provinces nosaukums).
987. gadā Karolingu dinastija iznīka, franku valsts tronī to nomainīja Kapetingu dinastija.
Inguna Rībena
Biogrāfija
1980. gadā absolvējusi Rīgas Politehniskā institūta (tagad RTU) Arhitektūras un celtniecības fakultātes Arhitektūras nodaļu. 1995. gadā RTU ieguvusi maģistres grādu arhitektūrā, bijusi šīs augstskolas docētāja.
1998. gadā I. Rībena kļuvusi par aģentūras "Rīgai 800" vadītāju, kas organizēja Latvijas galvaspilsētas 800 gadu svinības.
Politiskā darbība
1994. gadā ievēlēta Rīgas domē no partijas "Saimnieks". Kandidējusi no DPS Rīgas domes 1997. gada vēlēšanās, bet nav ievēlēta.
2002. gadā iestājusies partijā "Jaunais laiks" un ievēlēta no tās saraksta 8. Saeimā. I. Rībena bija Kultūras ministre Einara Repšes valdībā no 2002. līdz 2004. gadam. Pēc E. Repšes valdības demisijas atjaunojusi Saeimaas deputātes mandātu, 2005. gadā ievēlēta par Saeimas sekretāra biedri. 2006. gadā ievēlēta 9. Saeimā, bet 2010. gadā ievēlēta 10. Saeimā jau no apvienības "Vienotība" saraksta. Tāpat ievēlēta arī 11. Saeimā 2011. gadā notikušajās ārkārtas vēlēšanās.
2014. gadā I. Rībena izstājās no partijas "Vienotība" un pievienojās Nacionālajai apvienībai, no kuras saraksta ievēlēta 12. Saeimā. Tāpat ievēlēta arī 13. Saeimā 2018. gadā notikušajās Saeimas vēlēšanās. 2019. gada 5. jūnijā izstājusies no Nacionālās apvienības Saeimas frakcijas.
Nuroks
Nuroks ir ebreju uzvārds. Cilvēki ar šo uzvārdu:
Evu valoda
Evu valoda ('), arī evegbe''', ir Nigēras-Kongo saimes gbe atzara valoda, kurā runā aptuveni 3 miljoni cilvēku Ganā un Togo. Tāpat, kā citas gbe valodas, evu valoda ir tonāla valoda.
Got to Be There
Got to Be There ir amerikāņu mūziķa Maikla Džeksona debijas studijas albums. Tas tika izdots sadarbībā ar ierakstu kompāniju Motown Records. Albums ticis pārdots vairāk nekā 5,2 miljonos kopiju visā pasaulē.
Krīts (nozīmju atdalīšana)
Krīts var būt:
Orhonas raksts
Orhonas raksts jeb sentjurku rūnas bija rakstība, ko izmantoja Centrālāzijā no 5. gs. p.m.ē līdz 10. gs. m.ē. Pirmais zināmais tjurku alfabēts. Nosaukts pēc pirmā atraduma Orhonas ielejā (Mongolijā). Dažreiz to sauc par tjurku rūnām, jo zīmes ir līdzīgas ģermāņu rūnu rakstam (dažas pat sakrīt gan vizuāli, gan fonētiski).
Kuņas dēls
1997. gadā studijteātrī "Skatuve" šo romānu iestudēja Jura Rozīša dēls Lūkass Tālis Rozītis.
Furkads
Furkads var būt:
Ben (albums)
Ben ir amerikāņu mūziķa Maikla Džeksona otrais studijas albums. Tas tika izdots sadarbībā ar ierakstu kompāniju Motown Records, laikā, kad M. Džeksons bija The Jackson 5 dalībnieks. Albums saņēma neviennozīmīgus kritiķu vērtējumus. Billboard 200 topā albums ierindojās pirmajā desmitniekā, taču starptautiski albums neguva lielus panākumus. Visā pasaulē albums ticis pārdots vairāk nekā piecos miljonos kopiju.
2010. gada ziemas olimpiskās spēles (3. diena)
Vankūveras Olimpisko spēļu trešajā dienā (14. februārī) sacīkstes norisinājās 8 disciplīnās un tika izcīnīti 6 medaļu komplekti.
Rubeņi (Rubenes pagasts)
Rubeņi (arī Rubini (izloksnē), agrāk Rubene) ir apdzīvota vieta Jēkabpils novada Rubenes pagastā, pagasta centrs. Izvietojusies pie autoceļa P72 53 km no novada centra Jēkabpils un 183 km no Rīgas.
2010. gada ziemas olimpiskās spēles (3. diena)
Programma
Laika starpības dēļ daži notikumi pēc Latvijas laika sākas jau naktī (nākamajā dienā), šajos sarakstos saglabāta kārtība pēc Vankūveras laika. Sākuma,beigu laiki doti pēc Latvijas laika
Biatlons
21:15 - 22:25 - Virieši, 10 km sprints
Daiļslidošana
02:30 - 05:55 - Pāri, īsā programma
Frīstaila slēpošana
00:30 - 01:30 - Vīrieši, moguls 03:30 - 04:30 - Vīrieši, moguls, fināls
Hokejs
Sieviešu turnīrs
Kalnu slēpošana
20:00 - 21:30 - Sievietes, kombinētais nobrauciens
23:00 - 00:00 - Sievietes, kombinētais nobrauciens, fināls sacīkstes pārceltas
Kamaniņas
23:00 - 02:50 - Vīrieši, 3. un '''4. brauciens'''
Ziemeļu divcīņa
20:00 - 21:30 - Normālais tramplīns
23:00 - 00:00 - 10 km individuāli (medaļu izcīņa)
Lundas arhibīskapi
Lundas bīskapu un arhibīskapu uzskaitījums. Līdz baznīcas reformācijai Lunda bija Dānijas katoļu arhibīskapijas centrs un viens no Baltijas zemju kristīšanas misiju centriem. Pēc reformācijas Lundas baznīca kļuva par luterāņu dievnamu un Lundas superintendentu rezidenci. No 1658. gada Lunda atrodas Zviedrijas teritorijā.
Lundas arhibīskapi
Pēc baznīcas reformācijas skatīt Lundas superintendentu sarakstu.
Avots
Lundas doma baznīca un bīskapi (dāniski)